ശമ്ബളം വെട്ടിക്കുറച്ചതില് പ്രതിഷേധം സംസ്ഥാനത്തെ സര്ക്കാര് ഡോക്ടര്മാര് പ്രക്ഷോഭത്തിലേയ്ക്ക് തിരുവനന്തപുരം: സംസ്ഥാനത്തെ സര്ക്കാര് ഡോക്ടര്മാര് പ്രക്ഷോഭത്തിലേയ്ക്ക് നീങ്ങുന്നു. പ്രക്ഷോഭ സൂചകമായി ജില്ലാ ആസ്ഥാനത്ത് ചൊവ്വാഴ്ച ഉച്ചയ്ക്ക് 2 മുതല് 3 മണിവരെ പ്രതിഷേധ ധര്ണ നടത്തും.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ശമ്ബളം വെട്ടിക്കുറച്ചതിനും, ആനുകൂല്യങ്ങള് നിഷേധിച്ചതിനുമെതിരെയാണ് പ്രതിഷേധം. അനുകൂല സമീപനം സര്ക്കാരിന്റെ ഭാഗത്ത് നിന്നുണ്ടായില്ലെങ്കില് അനിശ്ചിതകാല സമരത്തിലേയ്ക്ക് നീങ്ങുമെന്ന് സര്ക്കാര് ഡോക്ടര്മാരുടെ സംഘടനയായ കെജിഎംഒഎ അറിയിച്ചു. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം എന്ട്രി കാഡറിലെ അടിസ്ഥാന ശമ്ബളം വെട്ടിക്കുറച്ചത്, പേഴ്സണല് പേ നിര്ത്തലാക്കിയത്, റേഷ്യോ പ്രമോഷന് എടുത്തു കളഞ്ഞത്, കരിയര് അഡ്വാന്സ്മെന്റ് സ്കിം ഉത്തരവാകാത്തത്, മൂന്നാം ഹയര്ഗ്രേഡ് അനുവദിക്കാത്തത്, റിസ്ക് അലവന്സ് അനുവദിക്കാത്തത് ഉള്പ്പെടെയുള്ള വിഷയങ്ങള് ഉന്നയിച്ചാണ് പ്രതിഷേധം. ജനങ്ങളുടെ ആരോഗ്യ സുരക്ഷയ്ക്ക്, അവിടത്തെ പൊതുജന ആരോഗ്യ സംവിധാനത്തിനുള്ള പങ്ക് എത്രത്തോളമുണ്ട് എന്ന് ഈ കൊറോണക്കാലം തെളിയിച്ചു കൊണ്ടിരിക്കുകയാണ്. കേരളത്തിലെ ശക്തമായ പൊതുജനാരോഗ്യ സംവിധാനം കഴിഞ്ഞ ഒന്നര വര്ഷത്തിലധികമായി കോവിഡ് എന്ന മഹാമാരിക്കെതിരെ മുന്നില്നിന്ന് പോരാടുകയാണ്. അടിസ്ഥാനപരമായി പല പരിമിതികളുണ്ടെങ്കിലും, ആത്മാര്ത്ഥമായി പ്രവര്ത്തിക്കുന്ന ഡോക്ടര്മാരും ആരോഗ്യ പ്രവര്ത്തകരും ഉള്പ്പെടുന്ന ഈ സംവിധാനം മഹാമാരിക്കെതിരെ ശക്തമായ പ്രതിരോധം തീര്ക്കുവാന് കഷ്ടപ്പെടുന്നുണ്ട്. നിപ വന്നപ്പോഴും, പ്രളയം വന്നപ്പോഴും കേരളത്തിലെ പൊതുജനാരോഗ്യ സംവിധാനത്തിന്റെ കാര്യക്ഷമത തെളിയിക്കപ്പെട്ടിട്ടുള്ളതാണ്. ഈ വസ്തുത വിലയിരുത്തി ആരോഗ്യ സംവിധാനങ്ങളെ നിലനിര്ത്തി കൊണ്ടുപോകുവാനും, ശക്തിപ്പെടുത്തുവാനുമുള്ള നയങ്ങള് എടുക്കേണ്ടതുണ്ടെന്നും കെജിഎംഒഎ വാര്ത്തക്കുറിപ്പില് അറിയിച്ചു. പൊതുജനാരോഗ്യ മേഖലയില് വിദഗ്ധരായ ഡോക്ടര്മാരെയും ജീവനക്കാരെയും അവരുടെ ജോലി ഭാരത്തിനും, യോഗ്യതയ്ക്കും അര്ഹമായ അംഗീകാരം കൊടുത്ത് നിലനിര്ത്തുകയും, മഹാമാരിയായും ജീവിത ശൈലീ രോഗങ്ങളായും മറ്റും വര്ദ്ധിച്ചു വരുന്ന ആരോഗ്യമേഖലയിലെ പ്രതിസന്ധികള് നേരിടുന്നതിന് ആവശ്യമായ തസ്തികകള് സൃഷ്ടിച്ചും, പൊതുജനാരോഗ്യ സംവിധാനത്തെ ശക്തിപ്പെടുത്തേണ്ടത് ഭാവി തലമുറയ്ക്ക് കൂടി അനിവാര്യമായ ഒന്നാകുന്നു എന്നും കെജിഎംഒഎ വാര്ത്താക്കുറിപ്പില് ആരോപിച്ചു. കൊറോണ കാലത്ത് പോലും ആരോഗ്യ വകുപ്പില് ജോലി ചെയ്യുന്ന ഡോക്ടര്മാരുടെ പല ആനുകൂല്യങ്ങളും വെട്ടിക്കുറച്ചിരിക്കുന്നു എന്നുള്ളതാണ്. മറ്റെല്ലാ സംസ്ഥാനങ്ങളിലും ഈ അതീവ ദുര്ഘട സാഹചര്യങ്ങളില് ജോലി ചെയ്യുന്ന ഡോക്ടര്മാര്ക്ക് നിരവധി ആനുകൂല്യങ്ങളും, റിസ്ക് അലവന്സും, ഇന്ഷുറന്സ് പരിരക്ഷയും മറ്റും നല്കി സംരക്ഷിക്കുകയും പ്രോത്സാഹിപ്പിക്കുകയുമാണ് ഉണ്ടായിട്ടുള്ളത്. കോവിഡ് കാലത്തും ലോക്ഡൗണ് സമയത്തും മറ്റ് പല വിഭാഗം ആളുകളും വീടുകളിലെ സുരക്ഷിതത്വത്തില് ഇരുന്നപ്പോള്, സ്വന്തം ആരോഗ്യം പോലും കണക്കാക്കാതെ കോവിഡ് രോഗികളെ പരിചരിക്കുകയായിരുന്നു ഡോക്ടര്മാര്. ഈ സേവനത്തിനിടെ പല ഡോക്ടര്മാരും, അവരിലൂടെ കുടുംബാംഗങ്ങളും രോഗബാധിതരായി. കടുത്ത മാനസിക സമ്മര്ദ്ദത്തിലും അമിത ജോലിഭാരം വഹിച്ചുകൊണ്ടിരിക്കുന്ന ഡോക്ടര്മാര്ക്ക് ശമ്ബള പരിഷ്കരണത്തില് ആനുപാതിക വര്ദ്ധനവിന് പകരം ലഭ്യമായിക്കൊണ്ടിരുന്ന ശമ്ബളത്തില് വെട്ടിക്കുറവ് ഉണ്ടാക്കുകയും പല അലവന്സുകളും, ആനുകൂല്യങ്ങളും നിഷേധിച്ചിരിക്കുകയുമാണ് ചെയ്തിട്ടുള്ളതെന്നും ഡോക്ടര്മാരുടെ സംഘടന അറിയിച്ചു. ആത്മാര്ത്ഥമായി ഈ മേഖലയില് ജോലി ചെയ്തുകൊണ്ടിരിക്കുന്ന വിഭാഗത്തെ അപമാനിക്കുന്നതിനു തുല്യമാണ്. ഉത്തരവിറങ്ങിയ ശേഷം മാസങ്ങളായി നടത്തി വരുന്ന അഭ്യര്ത്ഥന പരിഗണിക്കപ്പെടാത്ത സാഹചര്യത്തിലാണ് കേരള ഗവണ്മെന്റ് മെഡിക്കല് ഓഫീസേഴ്സ് അസോസിയേഷന് പരസ്യ പ്രതികരണത്തിന് തീരുമാനിച്ചത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read സംസ്ഥാനത്ത് 32,801 പേര്ക്ക് കോവിഡ്19 സ്ഥിരീകരിച്ചു സംസ്ഥാനത്ത് കൊവിഡ് വാക്സിന് രണ്ടുഡോസും സ്വീകരിച്ചവരില് 95 പേര് മരിച്ചുവെന്ന് ആരോഗ്യവകുപ്പിന്റെ കണക്കുകള് രണ്ട് ദിവസത്തെ വിലയിടിവിന് ശേഷം സ്വര്ണ വിലയില് വീണ്ടും വര്ധന ചൊവ്വാഴ്ച സംസ്ഥാന വ്യാപകമായി പ്രതിഷേധ ദിനമായി ആചരിക്കും. രോഗീപരിചരണത്തെ ബാധിക്കാത്ത തരത്തില് എല്ലാ സ്ഥാപനങ്ങളിലും പ്രതിഷേധയോഗങ്ങള് സംഘടിപ്പിക്കും. കൂടാതെ എല്ലാ ജില്ല ആസ്ഥാനങ്ങളിലും കോവിഡ് മാനദണ്ഡങ്ങള് പാലിച്ചുകൊണ്ട് ഉച്ചക്കു ശേഷം രണ്ടു മണി മുതല് മൂന്നു മണി വരെ കെജിഎംഒഎയുടെ നേതൃത്വത്തില് ധര്ണ്ണ നടത്തും.ആവശ്യങ്ങള് അംഗീകരിക്കാത്ത പക്ഷം കൂടുതല് ശക്തമായ പ്രത്യക്ഷ പ്രതിഷേധങ്ങളിലേക്ക് സംഘടന പോവുമെന്നും കെജിഎംഒഎ അറിയിച്ചു.